Adewale Akinnuoye-Agbaje
Adevalas Akinvojas-Agbadžas (angl. Adewale Akinnuoye-Agbaje; g. 1967 m. rugpjūčio 22 d.) – anglų aktorius, solisitorius ir buvęs vyrų mados modelis. Akinvojas-Agbadžas gimė Islingtone, Londone. Jo tėvai kilę iš Nigerijos, tačiau prieš jam gimstant persikraustė į Angliją. Adewale turi keturias seseris, sklandžiai kalba anglų, italų, jorubų, suahilių kalbomis. Londono karališkojo koledžo Teisės mokykloje baigė podiplomines teisės studijas ir įgijo teisės magistro laipsnį. Adevalas Akinvojas-Agbadžas labiausiai žinomas iš HBO serialo „Ozas“, taip pat ABC televizijos mistinės dramos „Dingę“.